વર્ષ-૨૦૦૨માં ગુજરાત રાજ્યમાં ગોધરાકાંડ બાદ કોમી રમખાણ ઠેર-ઠેર થયા હતા પરંતુ વધુ અસર રેલવે સ્ટેશનો ઉપર અને સ્ટેશનની આજુબાજુના વિસ્તારોમાં જોવા મળી હતી. જેને ધ્યાનમાં રાખી રાજ્યના તમામ રેલવે સ્ટેશનો ઉપરના રેલવે સુરક્ષા દળ(આર.પી.એફ)ને અદ્યતન સાધનોથી સુસજ્જ કરવામાં આવ્યા હતા. આણંદ રેલવે સ્ટેશન ખાતેના આણંદ આરપીએફને પણ બૂલેટપ્રૂફ જેકેટ અને લેટેસ્ટ હથિયારો સાથે ભવિષ્યમાં કોઇપણ પ્રકારની પરિસ્થિતિને પહોંચી વળવા માટે સુસજ્જ કરવામાં આવી હતી. આણંદ રેલવે સ્ટેશન ખાતે રેલવે સુરક્ષા દળમાં હાલ પોલીસ ઇન્સ્પેક્ટર તરીકે એચ.પી.યાદવ ફરજ બજાવી રહ્યા છે તેમના તાબામાં બે પી.એસ.આઇ, સાત એ.એસ.આઇ અને ત્રીસ ઉપરાંત પોલીસ કોન્સ્ટેબલો ફરજ બજાવી રહ્યા છે. સને ૨૦૦૨ના ગોધરાકાંડ વખતે આણંદ રેલવે સ્ટેશન પર પણ તેની અસર જોવા મળી હતી. કહેવાય છે કે,તે સમયની હાલત એકદમ વિકટ બની જવા પામી હતી.